cyanic-selkie/wikianc huggingface dataset:
Tiger I-tenk
Beweegbaarheid en betroubaarheid
Gedurende die tweede helfte van 1943 was die gemiddelde betroubaarheidsindeks soortgelyk soos die van die Panther-tenk, naamlik 36%, in vergelyking van die 48% van die Panxer IV en 65% van die StuG III. Vanaf Mei 1944 tot Maart 1945 was die betroubaarhied van die Tiger dieselfde as die van die Panzer IV. Met 'n gemiddeld van 70% was die Tiger se operasionele betroubaarheid op die Wesfront beter as die 62% van die Panthers. Op die Oosfront was die Tiger se betroubaarheid 65% teenoor die 71% van die Panzer IV en 65% van die Panther.
Taktiese ontplooiing
Die Tiger-tenks was gebruik in verskeie swaartenk bataljons (schwere Panzer-Abteilung) onder bevel van die leër. Die bataljons was ontplooi in kritiese sektore waar hulle moes sorg vir 'n deurbraak of gebruik is vir teenaanvalle. 'n Paar voorkeur divisies soos die Grossdeutschland, 1ste SS Leibstandarte Adolf Hitler, 2de SS Das Reich en 3de SS Totenkopf Panzergrenadier Divisie by Koersk het 'n Tiger-afdeling in hulle tenkregiment gehad. Die Grossdeutschland Divisie se Tiger-kompanie is vergroot tot 'n bataljon, bekend as die III Pantser Bataljon van die Pantserregiment Grossdeutschland. Die 3de SS Totenkopf het sy Tiger I-kompanie regdeur die oorlog behou. Die 1ste SS en 2de SS se kompanies is weggeneem en met die 101ste SS Tiger Bataljon geïntegreer, wat deel van die 1ste SS Pantser Korps was.
Die Tiger is oorspronklik ontwerp as 'n aanvallende, deurbraak wapen maar teen die tyd dat dit in diens gestel is, het die militêre situasie drasties verander en dit was meestal in 'n verdedigingsrol gebruik: as 'n antitenk en infanterie ondersteuning wapen. Takties het dit ook beteken dat die Tiger-eenhede aanhoudend moes rondbeweeg om deurbrake te bewerkstellig, wat buitengewone meganiese slytasie tot gevolg gehad het. Die gevolg was dat daar feitlik nooit 'n oomblik was waar enige bataljon teen volle sterkte in aksie gegaan het nie.
Teen die Sowjetunie en Weste Geallieerdes se produksie nommers was 'n vernietig verhouding van 10:1 nie goed genoeg nie. Die nommer moet gemeet word aan die geleentheidskoste van die duur Tiger-tenk. Elke Tiger kos viermaal die koste van een Sturmgeschütz III-kanon.
Britse reaksie
Die Britte het die geleidelike verbetering van die Duitse pantsergevegsvoertuie en wapens sedert 1940 dopgehou en besef dat hulle oor kragtiger antitenkwapens sal moet beskik. Werk aan die 76,2 mm kaliber OF 17-ponder het reeds begin in laat 1940 en in 1942 was 100 eenhede van die eerste produksieloop na Noord-Afrika gehaas om die dreigement van die nuwe Tiger I-tenk die hoof te bied. Daar was nog nie 'n kanonwa vir die kanon ontwerp nie en hulle is gemonteer op die 25-pond kanon se waens, dit het bekend gestaan as die Pheasant.
Daar was 'n jaagtog om kruiser-tenks, gewapen met die 17-pond kanon in diens gestel te kry. Die A30 Challenger was reeds by die prototipestadium in 1942 maar relatief lig gepantser, die voorkant was slegs 64 mm dik en slegs 200 is bestel. Die bemanning het van die tenk gehou omrede dit so vinnig was. Die Sherman Firefly, toegerus met die 17-pond kanon was 'n groot sukses alhoewel dit veronderstel was om slegs 'n tydelike oplossing te wees. Die Firefly was suksesvol teen die Tiger, in een skermutseling het 'n enkele Firefly drie Tigers vernietig met vyf skote in twaalf minute. Daar was oor die 2 000 Firefly's gebou gedurende die oorlog. Vyf verskillende ontwerpe wat toegerus was met die 17-pond kanon het die lig gesien gedurende die oorlog: die A30 Challenger, A34 Comet (wat die OQF 77 mm variant gebruik het), die Sherman Firefly, die 17-pond SP Achilles (tenkvernietiger) en die 17-pond SP Archer (selfaangedrewe kanon) terwyl die A41 Centurion tenk op die punt was om in diens gestel te word toe die oorlog beëindig is. In 1944 het die Britte 'n APDS projektiel bekendgestel wat sy deurdringvermoë aansienlik verhoog het.
Sowjetreaksie
Die Sowjetunie se reaksie op die verskyning van die Tiger I-tenk was deur die produksie van die 57 mm ZiS-2 antitenkkanon te hervat, wat in 1941 gestaak was ten gunste van goedkoper en meer funksionele alternatiewe byvoorbeeld die ZiS-3. Die ZiS-2 se vermoë het die basiese behoefte toe vir antitenkkanonne ver oorskry. Die ZiS-2 het beter pantserdeurdringing gehad as die 76 mm F-34 antitenkkanon soos gebruik deur die meeste Sowjettenks of as die ZiS-3 76 mm kanon, maar dit was nog nie goed genoeg om die Tiger I uit aksie te stel nie. 'n Klein aantal T-34 tenks was toegerus met die tenkweergawe van die ZiS-2, die ZiS-4, maar dit kon nie 'n aanvaarbare hoëplofkragprojektiel vuur nie, wat dit onaanvaarbaar gemaak het as 'n antitenkkanon.
Praktiese toetse uitgevoer met die nuwe 85 mm D-5T, ontwerp as 'n lugafweerkanon, was terleurstellend. Verskeie verowerde Tiger I-tenks is verskeep na Chelyabinsk, waar die D-5T uit verskeie hoeke op hulle gevuur het. Die D-5T kon slegs die Tiger se pantser deurdring wanneer dit self binne trefafstand van die Tiger se 88 mm kanon was. Tog was dit nog gebruik vir die SU-85 selfaangedrewekanon wat op die onderstel van die T-34 gebou is vanaf Augustus 1943. Daar was ook begin met die produksie van die KV swaartenk wat toegerus is met die 85 mm D-5T in 'n skiettoring van die IS-85. Daar was ook 'n kort produksieloop van 148 KV-85 tenks wat vanaf September 1943 na die front gestuur is, die produksie is voltooi aan die einde van Desember 1943. Vroeg in 1944 het die T-34/85 tenk verskyn, dit is die standaard T-34 wat met die SU-85 toegerus is met die voordeel dat die kanon beweegbaar is in die skiettoring. Die T-34/85 se slaankrag was net so goed as die swaarder IS-85 tenk maar in 'n meer koste effektiewe pakket wat 'n herhaling was van die omstandighede wat gelei het tot die afname van KV-1 produksie. Die IS was daarna herbewapen met die 122 mm D-25T, wat met BR–471 pantserdeurdring projektiele die Tiger se pantser kon deurdring vanaf 1,200 m, en kon met die verbeterde BR–471B APHEBC projektiele dit doen verder as 2,000 m. Die verouderde SU-85 was vervang met die SU-100, wat toegerus is met die D-10 tenkkanon en kon 149 mm vertikale pantser deurdring op 1,000 m.
In Mei 1943 het die Rooi Leër die SU-152 uitgerol wat in 1944 vervang is met die ISU-152. Hierdie selfaangedrewe kanonne was toegerus met die groot 152 mm houwitser-kanon. Die SU-152 was ontwerp in 'n naby ondersteuningsrol vir gebruik teen Duitse fortifikasies eerder as vir gebruik teen pantser, tog het dit saam met die latere ISU-152 die bynaam beast killer gekry vir sy rare vermoë om Duitse swaartenks te vernietig. Die 152 mm pantserdeurdringprojektiele het meer as 45 kg geweeg en kon 'n Tiger se pantser reg van voor vanaf 1000 m deurdring. Sy hoëplofkragprojektiele was ook kragtig genoeg om groot skade aan 'n tenk aan te rig, soms het dit tot die skiettoring afgeruk. Maar as gevolg van die grootte en massa van die ammunisie het beide wapens 'n lae vuurtempo gehad en kon slegs twintig projektiele dra.
Amerikaanse reaksie
Die Amerikaners het gehuiwer om hul 76 mm M1 kanon te gebruik, al was hul wel beskikbaar, omrede daar is reeds in 1944 vasgestel is dat die 75 mm M3 kanon opgewasse was om die Duitse bedreiging die hoof te bied. Hulle besluit was gebaseer op die feit dat hulle verwag het dat hulle minder Tigers sou teëkom en dat die antitenk kanonne (soos in Tunisië en Sisilië) eerder die tenks moet vernietig as ander tenks.
Tiger 131
'n Tiger I-tenk met rompnommer 131, wat deel was van die 504de Duitse Swaartenkbataljon, is verower op 'n heuwel genaam Djebel Djaffa in Tunisië. 'n Treffer deur die 6-ponder kanon van 'n Churchill-tenk het die loop van die Tiger getref, afgewyk en die skiettoring se ring getref wat dit staties gelaat het en ook die tenkbevelvoerder gewond het. Die bemanning het die tenk verlaat en dit was oorgeneem deur die Geallieerdes. Nadat die tenk herstel is, is dit na Engeland gestuur vir 'n deeglike ondersoek.
Die Tiger 131 was amptelik oorhandig aan Bovington Tenkmuseum deur die Britse Ministry of Supply op 25 September 1951. In Junie 1990 was die tenk verwyder uit die uitstalling area en is daar begin met sy restorasie. Dié werk was uitgevoer deur die museum en die Leër se herstel afdeling. Die hele tenk was feitlik uitmekaar gehaal. Die Maybach HK230 enjin van die museum se Tiger II-tenk was geïnstalleer in die Tiger I. Die Tiger I se oorspronklike Maybach HL210 was uitmekaar gehaal vir permanente uitstalling. Ook was 'n moderne, permanente vuurblusstelsel in die tenk se enjin aangebring. Dit is die enigste twee veranderinge wat aangebring is aan die Tiger 131. Die Tiger was teruggebring na die museum in Desember 2003; dit was nou in 'n perfek werkende toestand. Hierdie tenk was gebruik in die rolprent Fury in 2014, die eerste keer wat 'n ten volle werkende Tiger I tenk in 'n rolprent gebruik is sedert die Tweede Wêreldoorlog.
Vergelykbare tenks uit die era
Vergelykbare tenks uit die era is die:
Bheki Cele
Bhekokwakhe (Bheki) Hamilton Cele (gebore 22 Februarie 1952) is 'n lid van die Nasionale Vergadering van Suid-Afrika vir die African National Congress en die huidige Minister van Polisie in die kabinet van Cyril Ramaphosa.
Nick Damici
Nick Damici (gebore 1 Januarie 1960) is 'n Amerikaanse akteur, skrywer, en vervaardiger. Hy is bekend vir sy rolle in die rolprente Dark Was the Night (2014) en The Stakelander (2016), en in die televisiereeks Hap and Leonard (2016).
Graham Hill
Norman Graham Hill OBE (15 Februarie 1929 – 29 November 1975) was 'n Britse renjaer en -eienaar, wat twee keer die Formule Een-wêreldkampioen was (1962 en 1968). Ten spyte daarvan dat hy eers in 1953, toe hy al 24 jaar oud was, sy bestuurslisensie geslaag het en eers 'n jaar later die wêreld van motorsport betree het, sou hy een van die grootste renjaers van sy geslag word.
Prestasies
Hill word veral gevier omdat hy die enigste jaer ooit was wat die "Triple Crown of Motorsport" kon wen, die Indianapolis 500, die 24 uur van Le Mans en die Formule Een-wêreldkampioenskap vir jaers. Terwyl verskeie van sy eweknieë ook hierdie definisie voorgestaan het, waaronder sy mede-F1-wêreldkampioen, Jacques Villeneuve, word die prestasie vandag meestal omskryf as die Monaco Grand Prix, eerder as die Formule Een-wêreldkampioenskap. In Monaco het hy so gereeld gewen (5x; 1963, 1964, 1965, 1968, 1969) dat hy bekend geword het as Mr. Monaco. Hill het tydens die Amerikaanse Grand Prix van 1969 gebots en is ernstig beseer. Maar al het hy herstel en aanhou jaag tot 1975, sou Hill se loopbaan nooit weer dieselfde hoogtes bereik nie, en die Monaco-oorwinning vroeër in 1969 was sy laaste oorwinning in Formule Een gewees.
Eie span
Nadat hy Brabham verlaat het, het Hill sy eie span in 1973 gestig wat onder die naam Embassy Hill geopereer het. Hill het voortgegaan om te jaag, maar nadat hy nie vir die Grand Prix van Monaco in 1975 gekwalifiseer het nie, het hy as renjaer uitgetree om op die daaglikse bedrywighede van die span te konsentreer. Tragies dieselfde jaar is Hill en vyf ander lede van die Embassy Hill-span dood toe die vliegtuig wat Hill uit Frankryk geloods het, in die nag op die Arkley-gholfbaan in mis neergestort het toe hy op Elstree Airfield in die noorde van Londen wou land.
Familie
Hill en sy seun Damon was die eerste pa-en-seunpaar wat die Formule Een-wêreldkampioenskap gewen het. Hill se kleinseun Josh, die seun van Damon, het ook deur die geledere gejaag totdat hy op 22-jarige ouderdom in 2013 uit die Formule Drie getree het.
Medowoecha
Medowoecha (Russies: медову́ха, Oekraïns: меду́ха, medoecha, Belarussies: мяду́ха/медаву́ха, mjadoecha/medawoecha) is 'n Slawiese heuninggebaseerde alkoholiese drankie soortgelyk aan heuningbier, maar dit gis vir 'n korter tyd (sowat 'n maand). Die woord dateer uit die Proto-Indo-Europese *médʰu ("heuning").
Geskiedenis
Byeboerdery was een van die eerste Slawiese bedrywe. Die Slawiërs het ontdek dat heuning kan gis, en die eerste gegiste heuning het as 'n luukse-item in Europa verskyn, waar dit in groot hoeveelhede ingevoer is.
Gisting duur natuurlik sowat 15 tot 50 jaar en daarom was medowoecha oorspronklik duur en net die adel beskore. Die Slawiërs het egter 'n manier gevind om gisting gouer te laat plaasvind deur die heuningmengsel te verhit. Dit het meegebring dat medowoecha 'n drankie vir die gewone mense van Kiëf-Roes geword het.
Dobsonville
Dobsonville is 'n township in Soweto, Gauteng. Die township het 40 328 inwoners in 2011 gehad, waarvan 99,14% swartmense was. 38,2% van Dobsonville se inwoners praat Tswana as hulle huistaal.
Lara Parker
Lara Parker (gebore 27 Oktober 1937) is 'n Amerikaanse aktrise. Sy is bekend vir haar rolle in die rolprente Night of Dark Shadows (1971), Dark Shadows (2012), en Doctor Mabuse: Etiopomar (2014), en in die televisiereeks Dark Shadows (1966).
Mary Parker (Amerikaanse aktrise)
Mary Parker (28 Augustus 1918 – 2 Maart 1998) was 'n Amerikaanse aktrise. Sy was bekend vir haar rolle in die rolprente Music for Millions (1944) en Lady in the Dark (1944).
Koningin Máxima van die Nederlande
Máxima (gebore Máxima Zorreguieta Cerruti; 17 Mei 1971) is die koningin van Nederland as die eggenote van koning Willem-Alexander. Sy is Argentyns van geboorte en het in bemarking gewerk toe sy Willem-Alexander, oudste seun en erfgenaam van koningin Beatrix, in 1999 ontmoet het. Hulle is in 2002 getroud en het koning en koningin geword met die abdikasie van haar skoonma in 2013. As prinses en as koningin het Máxima sosiale integrasie van immigrante, LGBT-regte en finansiële insluiting bevorder. Sy en Willem-Alexander het drie dogters, prinsesse Catharina-Amalia, Alexia en Ariane, wat onderskeidelik eerste, tweede en derde in die lyn as troonopvolger is.
Grey Damon
Grey Damon (gebore 24 September 1987) is 'n Amerikaanse akteur. Hy is bekend vir sy rolle in die televisiereekse Friday Night Lights (2006), True Blood (2008), American Horror Story (2011), en Aquarius (2015).
Lys van eilande van Frankryk
Die lys van eilande van Frankryk, insluitend beide metropolitaanse Frankryk en die Franse oorsese eilande.
Tim Swiel
Timothy Swiel (* 4 Junie 1993 in Taunton, Engeland) is 'n Engelsgebore Suid-Afrikaanse beroepsrugbyspeler. Hy speel tans op losskakel vir die Sharks in die Superrugbykompetisie en die Natal Haaie in die Curriebekerreeks.
Jeug
Hy het die Westelike Provinsie verteenwoordig op o.16-vlak by die 2009 Grant Khomo-week en op o.18-vlak by die 2010 Academy Week en 2011 Cravenweek toernooi, wat gelei het tot sy insluiting in die SA Skolespan in 2011.
Hy het vir die Westelike Provinsie se o.21-span in die 2012 o.21-Curriebeker gespeel en sy puntetelling van 81 het hom gesamentlik sewende laat eindig. Hy het ook in die 2013 o.21-Curriebeker-kompetisie gespeel.
Westelike Provinsie
Sy seniordebuut kom gedurende die 2013 Vodacombekerkompetisie, as 'n plaasvervanger vir die Westelike Provinsie in 'n 17-17 gelykopstryd teen die Boland Kavaliers in Ceres. Hy maak daarna nog sewe verskynings in die kompetisie.
Hy is daarna opgeneem in die Westelike Provinsie se Curriebekergroep vir die 2013 Premierliga Curriebekerkompetisie. Hy maak sy Curriebekerbuiging in die wedstryd teen die Goue Leeus, wat ook gelykop geëindig het met 31 elk.
Natal Sharks
Aan die einde van die 2013-Premierliga Curriebekerseisoen sluit hy by die Sharks aan.
Rhabdastrella
Rhabdastrella is 'n genus van sponsdiere uit die klas van die Demospongiae (gewone sponse).
Cunonia atrorubens
Cunonia atrorubens is 'n struik of 'n boom wat deel is van die Cunoniaceae familie. Die plant is endemies aan Nieu-Kaledonië.
Fatima Chohan
Fatima Chohan is 'n lid van die Nasionale Vergadering van Suid-Afrika vir die African National Congress. Sy is die dienende adjunkminister van Binnelandse Sake sedert November 2010.
Cunonia austrocaledonica
Cunonia austrocaledonica is 'n boom wat deel is van die Cunoniaceae familie. Die plant is endemies aan Nieu-Kaledonië.
Petite-Terre (Mayotte)
Petite-Terre, letterlik "Klein Landjie" in Frans, (inheemse naam Pamanzi) is 'n Franse eiland in die oorsese departement Mayotte. Dit is die tweede grootse eiland na die hoofeiland van Mayotte, Grande-Terre.
Die noordelike punt van die eiland bevat die kratermeer Dziani Dzaha, gevul met swaelwater. Die gemeenskappe van Dzaoudzi en Pamandzi is op Pamanzi geleë.
Pamanzi was eens die belangrikste eiland van Mayotte, en is tydens die Tweede Wêreldoorlog deur die Geallieerdes op aandrang van genl. Jan Smuts beset vir sy strategiese waarde. Mayotte se enigste lughawe, Dzaoudzi-Pamandzi Internasionale Lughawe en die voormalige hoofstad Dzaoudzi is hier geleë. In 1977 is Mamoudzou egter as die nuwe hoofstad gekies.
Rhabdastrella actinosa
Rhabdastrella actinosa is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Rhabdastrella en tot die familie Ancorinidae. Die wetenskaplike naam van die spesie is die eerste keer geldig gepubliseer in 1964 deur Lévi.
Muraenosaurus
Muraenosaurus was 'n genus reptiele van die orde Plesiosauria wat tydens die Middel-Juraperiode in Engeland en moontlik Frankryk gelewe het.
Cunonia vieillardii
Cunonia vieillardii is 'n struik of 'n boom wat deel is van die Cunoniaceae familie. Die plant is endemies aan Nieu-Kaledonië.
Koelitsj
thumb|220px|'n Baboesjka met koelitsj en kleurryke [[Paaseiers in Stawropol-krai, Rusland.]]
Koelitsj (Russies: кули́ч, van die antieke Griekse κόλλῑξ, kóllīx, "growwe broodrol") is die Russiese naam vir Paasbrood. Die Oos-Slawiërs se feesbrood was rond en hoog, met deegversierings bo-op. Die silindriese vorm van die brood word verbind met die kerkpraktyk van suurdeegbrood.
Die brood word gewoonlik genuttig in lande wat met die Bisantynse Ryk verbind word en is 'n tradisie in kulture met 'n Oosters-Ortodokse bevolking, soos Rusland, Belarus, Oekraïne, Roemenië, Georgië, Moldowa, Noord-Masedonië en Serwië. Koelitsj verteenwoordig nie net Paasfees nie, maar ook die lente.
Bereiding
Voor die Paasdiens word koelitsj tradisioneel in 'n mandjie geplaas en met kleurryke blomme versier. Ná die diens word dit deur die priester geseën. Geseënde koelitsj word elke dag voor ontbyt geëet. Enige orige koelitsj wat nie geseën is nie, word tydens die Paasfees as poeding geëet.
Koelitsj word in lang, silindriese blikke (soos koffie- of vrugtesapblikke) gebak. Wanneer dit gaar is, word dit met wit versiersuiker en kleurryke blomme versier.
Koelitsj word net tussen die Paasfees en Pinkster geëet.
Angus Wilson
Dit is 'n onderwerp wat Wilson meermale aangepak het. Wilson se enigste toneelstuk, The mulberry bush (1956), beeld nog een van die hooftemas in sy werk uit: die onhoudbaarheid van intellektuele idealisme in na-oorlogse magstrukture. Ander romans deur Wilson is Hemlock and after (1952), Anglo-Saxon attitudes (1956) en ’n toekomsfantasie, The old men at the zoo (1961), asook die komplekse No laughing matter (1967). Daarbenewens het Angus Wilson ook biografiese studies oor Émile Zola en Charles Dickens geskryf en die belangwekkende outobiografiese werk The wild garden (1963). Hy is op 31 Mei 1991 in Bury St Edmunds, Suffolk, oorlede.
John Surtees
John Surtees MBE (11 Februarie 1934 in Tatsfield – 10 Maart 2017 in Londen) was 'n Britse motorfiets- en renjaer wat die enigste persoon ooit was wat wêreldkampioen (1964) met sowel 'n motorfiets as 'n Formule 1-motor geword het.
Renloopbaan
Op die ouderdom van vyftien het Surtees reeds aan 'n syspanwedren deelgeneem waarin sy pa, 'n motorfietshandelaar van Londen, die motorfiets bestuur het. Hulle het die wedren gewen, maar is gediskwalifiseer omdat hy te jonk was.
Van 1952 tot 1960 het hy in 49 Grands Prix met 350- en 500 cc-motorfietse gejaag, 38 keer gewen, insluitend ses keer in die TT Assen, en sewe keer kampioen geword.
In die 113 Formule Een Grands Prix waaraan hy van 1960 tot 1972 deelgeneem het, het hy daarin geslaag om die podium 24 keer te haal, waarvan ses oorwinnings was. In 1964 het hy wêreldkampioen geword in die Ferrari 158 met 'n 1500cc-enjin.
Van 1970 tot 1978 het Surtees sy eie Formule 1-span, Surtees, gehad waarmee hy altesaam 118 keer aan 'n grand prix deelgeneem het. Mike Hailwood en Carlos Pace het elk een keer die podium beklee.
John Surtees is in 2017 op die ouderdom van 83 in 'n hospitaal in Londen oorlede.
Oladji
thumb|258px|Oladji voorgesit met kaviaar en suurroom.
Oladji (Russies: оладьи, meervoud; enkelvoud: оладья, oladja; Oekraïens: оладки, oladki, enkelvoud: оладок, oladok) is klein, dik pannekoeke of plaatkoekies wat algemeen in die Russiese, Oekraïense en Belarussiese kookkuns is. Die deeg vir oladji word van koringmeel, eiers, melk, sout en suiker gemaak met 'n rysmiddel (gis of bakpoeier) bygevoeg.
Die deeg kan ook gebaseer wees op bokwiet, kefir, suurmelk of joghurt. Verskeie bestanddele kan bygevoeg word, soos appel of rosyntjies.
Oladji word gewoonlik voorgesit saam met suurroom en iets soets soos konfyt, heuning, ens. Soutweergawes kan voorgesit word met kaviaar, nes blini.
Etimologie
Doe Ou Oos-Slawiese woord oladja is die eerste keer in 1470 gebruik. As 'n gereg word dit die eerste keer genoem in Domostroi, die 16de-eeuse Russiese boek oor huishouding. Die woord kom van die antieke Griekse ἐλάδιον, die verkleinwoord van ἔλαιον, "olyfolie", "olierige middel".
Cunonia pulchella
Cunonia pulchella is 'n struik of 'n boom wat deel is van die Cunoniaceae familie. Die plant is endemies aan Nieu-Kaledonië.
Mercury-Redstone 1A
Mercury-Redstone 1A (MR-1A) was 'n Amerikaanse onbemande ruimtevaart en deel van die Mercury-program. Die ruimtetuig is op 19 Desember 1960 vanaf Kaap Canaveral, Florida gelanseer. Die doel van die sending was om seker te maak dat die ruimtetuig geskik is vir gebruik in die ruimte en ook vir toekomstige sub-orbitale vlugte gebruik kan word. Die ruimtetuig se instrumentasie, vuurpyle vir aandrywing en posisionering, en die herstelstelsels is getoets. Die sending was suksesvol.
Die Mercurykapsule het 'n hoogte van 210 km bo die Aarde bereik, en 378 km afgelê tydens sy vlug. Die vuurpyl het 'n groter snelheid bereik as wat beplan is nl. 7 900 km/h. Die kapsule is 15 minute nadat dit geland het, deur 'n helikopter van die Amerikaanse Lugmag uit die Atlantiese Oseaan herwin. Die vlugtyd was 15 minute en 45 sekondes.
Rhabdastrella aurora
Rhabdastrella aurora is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Rhabdastrella en tot die familie Ancorinidae. Die wetenskaplike naam van die spesie is die eerste keer geldig gepubliseer in 1909 deur Hentschel.
Aizoon sericeum
Aizoon sericeum is 'n plant wat deel van die Aizoaceae familie is. Die plant is inheems aan Botswana, Namibië en die Noord-Kaap.
Suzy Parker
Suzy Parker (28 Oktober 1932 – 3 Mei 2003) was 'n Amerikaanse aktrise. Sy was bekend vir haar rolle in die rolprente Kiss Them for Me (1957), Funny Face (1957), The Best of Everything (1959), en Circle of Deception (1960).
Koernik
Koernik (Russies: курник; "hoenderpirog"), ook bekend as 'n bruilof- of tsarepirog, is 'n Russiese koepelvormige, sout pirog wat gewoonlik gevul word met hoender of kalkoen, eiers, uie, kasja of rys en ander bestanddele. Dit het in Suid-Rusland ontstaan, veral in die Kosakgemeenskappe, en is in die res van die land op troues genuttig.
Op spesiale geleenthede is dit aan die tsaar self voorgesit. Selfs vandag word dit in die grootste deel van Rusland op spesiale geleenthede opgedien.
Gebruik
Op troues het die bruid en bruidegom tradisioneel elk 'n koernik gekry. Die bruid s'n is versier met blomme, wat skoonheid en minsaamheid weerspieël het, terwyl die bruidegom s'n versier is met mense wat die krag van die jong gesin verteenwoordig het.
Korrosie-inhibeerder
In chemie is 'n korrosie-inhibeerder of anti-korrosiemiddel 'n chemiese verbinding wat, wanneer dit by 'n vloeistof of gas gevoeg word, die korrosietempo van 'n materiaal, tipies 'n metaal of 'n legering, wat met die vloeistof in aanraking kom, verlaag. Die doeltreffendheid van 'n korrosie-inhibeerder hang af van vloeistofsamestelling, hoeveelheid water en vloeiregime. Korrosie-inhibeerders word algemeen in die industrie gebruik, en word ook in oor-die-toonbank middels aangetref, tipies in spuitvorm in kombinasie met 'n smeermiddel en soms 'n deurdringende olie. Hulle kan by water gevoeg word om uitloging van lood of koper uit pype te voorkom.
'n Algemene meganisme om korrosie te rem, behels die vorming van 'n deklaag, dikwels 'n passiewe laag, wat toegang van die korrosiewe stof tot die metaal belemmer. Permanente behandelings soos verchroming word egter nie in die algemeen as inhibeerders beskou nie, inteendeel korrosie-inhibeerders is bymiddels in vloeistowwe wat die metaalvoorwerp omring.
Thelma Parr
Thelma Parr (19 Oktober 1906 – 13 Februarie 2000) was 'n Amerikaanse aktrise.
Korrosie-inhibeerder
Tipes
Die aard van die korrosiewe inhibeerder hang af van (i) die materiaal wat beskerm moet word, wat meestal metaalvoorwerpe is, en (ii) van die korrosiewe middel(s) wat geneutraliseer moet word. Die korrosiewe middels is gewoonlik suurstof, waterstofsulfied en koolstofdioksied. Suurstof word gewoonlik verwyder deur reduktiewe inhibeerders soos amiene en hidrasiene:
Mamonare Patricia Chueu
Mamonare Patricia Chueu is 'n lid van die Nasionale Vergadering van Suid-Afrika en voormalige lid van die Gauteng provinsiale wetgewer vir die African National Congress.
Korrosie-inhibeerder
Tipes
In hierdie voorbeeld verander hidrasien suurstof, 'n algemene korrosiewe middel, in water, wat oor die algemeen nie-korrosief is. Verwante inhibeerders van suurstofkorrosie is heksamien, fenileendiamien en dimetieletanolamien, en hul afgeleides. Antioksidante soos sulfiet en askorbiensuur word soms gebruik. Sommige korrosie-inhibeerders vorm 'n passiverende laag op die oppervlak deur chemisorpsie. Bensotriasool is een so 'n spesie wat gebruik word om koper te beskerm. Vir smering word sinkditiofosfate algemeen gebruik - hulle slaan sulfied neer op oppervlakke.
Die geskiktheid van enige gegewe chemikalie vir 'n taak hang af van baie faktore, insluitend hul bedryfstemperatuur.
Francoaceae
Francoaceae is 'n familie van plante in die orde van Geraniales.
Voedselverwerking
Voedselverwerking is die omskakeling van landbouprodukte na voedsel, of van een vorm van voedsel in ander vorme. Voedselverwerking bevat baie vorme van verwerking van voedsel, van die maal van graan tot rou meel tot tuismaak tot komplekse industriële metodes wat gebruik word om geriefskos te vervaardig.
Primêre voedselverwerking is nodig om die meeste voedsel eetbaar te maak, en sekondêre voedselverwerking verander die bestanddele in bekende voedsel, soos brood.
Tersiêre voedselverwerking word gekritiseer omdat dit oorvoeding en vetsug bevorder, te veel suiker en sout, te min vesel bevat, en andersins ongesond is ten opsigte van die dieetbehoeftes van mense en plaasdiere.
Primêre voedselverwerking
Primêre voedselverwerking verander landbouprodukte, soos ruwe koringpitte, tot iets wat uiteindelik geëet kan word. Hierdie kategorie bevat bestanddele wat deur antieke prosesse geproduseer word, soos droging, dors, uitwaai en maal van graan, pers van neute en slagdiere vir vleis. Dit bevat ook ontbening en die sny van vleis, vries en rook van vis en vleis, uittreksel en filter van olies, blikkieskos, preservering van voedsel deur bestraling van voedsel, en eiersortering, asook homogenisering en pasteurisasie van melk.
Kontaminasie- en bederfprobleme in primêre voedselverwerking kan lei tot erge bedreiging vir die openbare gesondheid, aangesien die gevolglike voedsel so wyd gebruik word. Baie vorme van verwerking dra egter by tot verbeterde voedselveiligheid en langer rakleeftyd voordat die voedsel bederf. Kommersiële voedselverwerking gebruik beheerstelsels soos gevaaranalise en kritieke kontrolepunte (HACCP) en ontleding van foute en gevolge (FMEA) om die risiko van skade te verminder.
Sekondêre voedselverwerking
Sekondêre voedselverwerking is die alledaagse proses om voedsel te skep uit bestanddele wat gereed is om te gebruik. Brood bak, ongeag of dit tuis gemaak word, in 'n klein bakkery of in 'n groot fabriek, is 'n voorbeeld van sekondêre voedselverwerking. Gisting van vis en die maak van wyn, bier en ander alkoholiese produkte is tradisionele vorme van sekondêre voedselverwerking. Weense worsies en frankfurters is 'n algemene vorm van sekondêre verwerkte vleis, gevorm deur die vermenging (maal) van vleis wat reeds primêre verwerking ondergaan het. Die meeste sekondêre voedselverwerkingsmetodes wat algemeen bekend is, word algemeen as gaarmaakmetodes beskryf.
Tersiêre voedselverwerking
Tersiêre voedselverwerking is die kommersiële produksie van wat algemeen verwerkte voedsel genoem word. Dit is voedsel wat gereed is om te eet of te bedien, soos TV-etes en opgewarmde maaltye op 'n vliegtuig.
Geskiedenis
Voedselverwerking dateer uit prehistoriese tye toe ru-verwerking van voedsel behels het die gissing, droging in die son, soutpreservering en verskillende metodes van gaarmaak (soos braai, rook, stoom en oondbak). Sodanige basiese voedselverwerking het chemiese ensiematiese veranderinge in die struktuur van voedsel in sy natuurlike vorm tot gevolg, en dien ook as 'n versperring teen mikrobiese aktiwiteit op die oppervlak, wat andersins vinnige afbraak tot gevolg sou he. Soutpreservering was algemeen by kosse vir krygers en matrose voor die bekendstelling van inmaakmetodes.
Voor- en nadele
Die voordele van voedselverwerking sluit in die verwydering van gifstowwe, preservering, verbeterde bemarking en verspreidingstake en die verhoging van voedselkonsistensie. Daarbenewens verhoog dit die beskikbaarheid van meeste voedselsoorte dwarsdeur die jaar, deur die vervoer van delikate bederfbare voedsel oor lang afstande. Dit maak ook baie soorte voedsel veilig om te eet deur bederf en patogene mikroörganismes te deaktiveer. Moderne supermarkte sou nie sonder moderne voedselverwerkingstegnieke kon bestaan nie.
Verwerking kan ook die voorkoms van voedselgedraagde siektes verminder. Vars produkte en rou vleis, hou waarskynlik meer patogene mikroörganismes in (bv Salmonella) wat ernstige siektes kan veroorsaak.
Moderne voedselverwerking verbeter ook die lewensgehalte vir mense met allergieë, diabete en ander mense wat nie algemene voedselelemente kan eet nie. Voedselverwerking kan ook ekstra voedingstowwe soos vitamiene byvoeg.
Die verwerking van voedsel kan die voedingsdigtheid daarvan verminder. Die hoeveelheid voedingstowwe wat verlore gaan, hang af van die voedsel- en verwerkingsmetode. Hitte vernietig byvoorbeeld vitamien C. Daarom bevat ingemaakte vrugte minder vitamien C as hul vars alternatiewe. Die USDA het in 2004 'n studie van voedingstowwe onderneem, met 'n tabel van voedsel, vlakke van voorbereiding en voeding.
Voedselverwerking is tipies 'n meganiese proses wat gebruik maak van ekstrusie, groot meng, maal, kap en emulgeertoerusting in die produksieproses. Hierdie prosesse hou 'n aantal besoedelingsrisiko's in. Sulke kontaminante wat oorbly van materiaal uit 'n vorige operasie, dierlike of menslike liggaamsvloeistowwe, mikroörganismes, nie-metaal- en metaalfragmente. Verdere verwerking van hierdie kontaminante sal tot gevolg hê dat toerusting verder stroomaf kan faal en die risiko vir verbruikersinname verhoog.
Allosaurus
Allosaurus, of die allosourusse, was ’n genus groot teropode-dinosourusse wat tussen 155 miljoen en 150 miljoen jaar gelede tydens die Laat Jurapriode bestaan het. Die naam beteken "ander akkedis", van die Griekse ἄλλος (allos) en σαῦρος (sauros). Omdat dit een van die eerste bekende teropodes was, trek dit lank reeds aandag buite paleontologiese kringe.
Allosaurus was ’n groot roofdier wat op twee pote geloop het. Sy kopbeen was groot en het tientalle groot, skerp tande gehad. Die dier was sowat 8,5 meter lank, hoewel stukke fossiele daarop dui dat dit dalk tot 12 m lank kon geword het. In vergelyking met die groot agterpote was die voorpote met hul drie vingers elk klein, en die dier is deur ’n lang, sterk stert gebalanseer.
Die meeste fossiele kom uit Noord-Amerika, en ’n deel uit Portugal en moontlik Tanzanië.
Grande Terre (Kerguelen)
Grande Terre is die hoofeiland van die Kerguelen -argipel in die suidelike Indiese Oseaan. Hierdie eilande is deel van die Franse Suidelike en Antarktiese Lande, 'n oorsese gebied van Frankryk. Verreweg die grootste deel van die land in die argipel, sowat 90%, is die eiland Grande Terre. Die hoofstad van die gebied, Port-aux-Français, is aan die oostelike deel van die eiland geleë.
Grande Terre is verreweg die grootste eiland in die argipel, wat sowat 90% van die totale landoppervlakte beslaan. Die eiland is 150 kilometer van oos na wes en 120 kilometer van noord na suid. Aan die oostelike deel van die eiland is die Port-aux-Français- navorsingstasie, wat ook as die hoofstad van die argipel funksioneer. Hierdie navorsingstasie huisves ook 'n satellietopsporingstasie, slaapsale, 'n hospitaal, 'n biblioteek, 'n gimnasium, 'n kafee en 'n kerk.
Van 1968 tot 1981 was 'n geleide-vuurpyllanseringsplatform net oos van Port-aux-Français geleë. Verskeie missiele is vanaf die platform afgevuur, insluitend Franse Dragon-vuurpyle, Amerikaanse Arcas, Frans-Sowjet Eridans, maar aan die einde hoofsaaklik die Sowjetunie se M-100's.
Cunonia macrophylla
Cunonia macrophylla is 'n struik of 'n boom wat deel is van die Cunoniaceae familie. Die plant is endemies aan Nieu-Kaledonië.
Haworthiopsis scabra
Haworthiopsis scabra is 'n vetplant wat tot die genus Haworthiopsis behoort en is onder andere deel van die fynbos. Die spesie is endemies aan die Oos-Kaap en die Wes-Kaap vanaf Ladismith tot by Uniondale en die Baviaanskloof.
Die plant het vyf subspesies:
Cunonia deplanchei
Cunonia deplanchei is 'n struik of 'n boom wat deel is van die Cunoniaceae familie. Die plant is endemies aan Nieu-Kaledonië.
Cunonia bullata
Cunonia bullata is 'n struik of 'n boom wat deel is van die Cunoniaceae familie. Die plant is endemies aan Nieu-Kaledonië.
Jorge Carlos Fonseca
Jorge Carlos de Almeida Fonseca OICVV (Portugese uitspraak: [ˈʒɔɾʒɨ ˈkaɾluʒ dɨ alˈmejdɐ fõˈsekɐ]; gebore op 20 Oktober 1950) is 'n Kaap Verdiese politikus, prokureur en universiteitsprofessor wat sedert 2011 President van Kaap Verde is. Hy dien as Minister van Buitelandse Sake van 1991 tot 1993. Ondersteun deur die Movimento para a Democracia (Beweging vir Demokrasie - MpD) het hy die 2011-presidentsverkiesing in 'n tweede ronde van stemming gewen. Presidentsverkiesings is weer op 2 Oktober 2016 in die Kaap Verde gehou, waar hy met 74,08% van die stemme herkies is.
Rhabdastrella cribriporosa
Rhabdastrella cribriporosa is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Camptosaurus
Camptosaurus, of die kamptosourusse, was ’n genus plantvretende ornitopode-dinosourusse wat sowat 150 miljoen jaar gelede tydens die Laat Jurapriode in Noord-Amerika voorgekom het. Die naam beteken "buigsame akkedis", van die Griekse καμπτος (kamptos, "gebuig") en σαυρος (sauros, "akkedis").
Rhabdastrella cribriporosa
Die spons behoort tot die genus Rhabdastrella en tot die familie Ancorinidae. Die wetenskaplike naam van die spesie is die eerste keer geldig gepubliseer in 1916 deur Dendy.
Camptosaurus
Dit was redelik swaar gebou, met stewige agterpote en breë voete wat steeds vier tone gehad het.
Helen Parrish
Helen Parrish (12 Maart 1923 – 22 Februarie 1959) was 'n Amerikaanse aktrise. Sy was bekend vir haar rolle in die rolprente Three Smart Girls Grow Up (1939), Tough As They Come (1942), Cinderella Swings It (1943), en Quick on the Trigger (1948).
Rhabdastrella cordata
Rhabdastrella cordata is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Elsie Coleman
Elsie Mmathulare Coleman is 'n lid van die Nasionale Vergadering van Suid-Afrika vir die African National Congress.
Rhabdastrella cordata
Die spons behoort tot die genus Rhabdastrella en tot die familie Ancorinidae. Die wetenskaplike naam van die spesie is die eerste keer geldig gepubliseer in 1989 deur Wiedenmayer.
Cunonia purpurea
Cunonia purpurea is 'n struik of 'n boom wat deel is van die Cunoniaceae familie. Die plant is endemies aan Nieu-Kaledonië.
Eric Dane
Eric Dane (gebore 9 November 1972) is 'n Amerikaanse akteur en vervaardiger. Hy is bekend vir sy rolle in die rolprente Feast (2005), X-Men: The Last Stand (2006), en Burlesque (2010), en in die televisiereeks Grey's Anatomy (2005).
Pirog
Pirog (Russies: пиро́г) is 'n gebakte deegdop met 'n soet of sout vulsel. Die gereg is algemeen in die Oos-Europese kookkuns. Pirogi (пироги́, meervoud) word beskryf as "alomteenwoordig in die Russiese lewe" en "die gewildste en belangrikste gereg" in Rusland.
Die naam kom van die antieke Protoslawiese woord pir, wat "banket" of "fees" beteken.
Vorms
Pirogi het verskillende groottes en vorms: Hulle is dikwels ovaal met nou punte, maar kan ook rond of vierkantig wees.
Hulle kan óf toe óf oop bo wees.
Deeg en vulsels
Hulle word gemaak van gegiste deeg, wat hulle onderskei van ander soorte pasteie. Voorheen was die deeg vir die Russiese pirog van rogmeel en later rogmeel gemeng met koringmeel, maar deesdae is dit meestal van koringmeel.
Ander soorte deeg, soos skilferdeeg, kan ook gebruik word. In Oos-Slawiese tale dui die woord pirog op enige soort pastei, tert of koek.
Die vulsel kan soet wees en wrongel- of maaskaas bevat, asook vrugte soos appel, pruime of bessies. Ander moontlike bestanddele is heuning, neute en papawersaad. Sout weergawes kan bestaan uit vleis, vis, sampioene, kool, rys of aartappels. In Oekraïne en Rusland word pirogi (en die kleiner weergawes bekend as pirozjki) met sout vulsels tradisioneel voorgesit saam met helder borsjt of ander sop.
Suregada
Suregada is 'n genus van meerjarige plante wat behoort tot die familie Euphorbiaceae. Spesies van die genus is inheems in Afrika, Asië en Australië.
Spesies
Daar is 32 spesies wat behoort aan die genus:
Rhabdastrella distincta
Rhabdastrella distincta is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Rhabdastrella en tot die familie Ancorinidae. Die wetenskaplike naam van die spesie is die eerste keer geldig gepubliseer in 1900 deur Thiele.
Gotabaya Rajapaksa
Nandasena Gotabaya Rajapaksa, RWP, RSP, psc, GR (Sinhala: ගෝඨාභය රාජපක්ෂ; Tamil: கோட்டாபய ராஜபக்ஸ; gebore op 20 Junie 1949) is 'n Sri Lankaanse politikus, tegnokraat en militêre offisier, wat die president van Sri Lanka was van 2019 tot 2022. Hy was van 2005 tot 2015 sekretaris van die Ministerie van Verdediging en Stedelike Ontwikkeling onder die administrasie van sy ouer broer, voormalige president Mahinda Rajapaksa, en het die gewapende magte van Sri Lanka tot die militêre nederlaag van die Tamil Tigers gelei en die Sri Lankaanse burgeroorlog beëindig.
Rajapaksa, gebore in 'n prominente politieke familie uit die suide van Sri Lanka, is opgevoed aan die Ananda College, Colombo, en het hom in April 1971 by die Ceylon-leër aangesluit. Na sy basiese opleiding in Diyatalawa, die "Army Training Centre", is hy aangestel as seinbeampte en later oorgeplaas na verskeie infanterieregimente. Hy het aktiewe diens gedoen in die vroeë stadiums van die burgeroorlog in Sri Lanka in die elite-Gajaba-regiment, en het aan verskeie groot operasies deelgeneem, soos die Vadamarachi-operasie, Operation Strike Hard en Operation Thrividha Balaya, sowel as teen-opstand tydens die 1987 –1989 JVP-opstand. Hy het vroeë pensioen uit die leër geneem en in die veld van inligtingstegnologie gewerk voordat hy in 1998 na die Verenigde State geëmigreer het. Hy het in 2005 na Sri Lanka teruggekeer om sy broer by te staan ​​in sy presidensiële veldtog en is aangestel as verdedigingsekretaris in sy broer se administrasie.
Hugh Dane
Hugh Dane (21 Oktober 1942 – 16 Mei 2018) was 'n Amerikaanse akteur. Hy was bekend vir sy rolle in die rolprente Joy Ride (2001), Little Fockers (2010), en Bridesmaids (2011), en in die televisiereeks The Office (2005).
Norkempark
Norkempark is 'n voorstad in die noorde van Kemptonpark, Gauteng. Volgens die 2011-sensus het Norkempark 'n bevolking van 12 229 gehad, waarvan 34,7% Blankes was. Afrikaans (25,4%) en Engels (23,5%) is die grootste huistale in Norkempark.
Parasaurolophus
Parasaurolophus was ’n genus ornitopode-dinosourusse wat sowat 76,5 miljoen tot 73 miljoen jaar gelede tydens die Laat Krytperiode in Noord-Amerika voorgekom het. Hulle was plantvreters wat soms op twee en soms op vier pote geloop het.
Hulle was lede van Hadrosauridae, ’n uiteenlopende familie Kryt-dinosourusse wat bekend is vir hul vreemde kopversierings. Dié genus het ’n groot kam op hul kop gehad wat ’n lang, krom buis gevorm het wat agtertoe en weg van die kop af gestaan het.
Oksidatiewe stres
Oksidatiewe stres is waar die liggaam 'n wanbalans aan reaktiewe suurstofverbindings (soos superoksied en waterstofperoksied) het. Daar word voorgestel dat oksidatiewe stres aan siektes soos kanker, Alzheimer se siekte en outisme gekoppel is.
Waterkloof (kloof, Oos-Kaap, lat -32,67, long 25,52)
Die Waterkloof is 'n kloof in die Oos-Kaap, Suid-Afrika.
Rhabdastrella fibrosa
Rhabdastrella fibrosa is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Rhabdastrella en tot die familie Ancorinidae. Die wetenskaplike naam van die spesie is die eerste keer geldig gepubliseer in 1983 deur Hechtel.
Suregada boiviniana
Suregada boiviniana is 'n boom wat aan die familie Euphorbiaceae behoort. Die spesie is endemies aan Madagaskar.
Julie Parrish
Julie Parrish (21 Oktober 1940 – 1 Oktober 2003) was 'n Amerikaanse aktrise en regisseuse. Sy was bekend vir haar rolle in die rolprente The Nutty Professor (1963) en Paradise, Hawaiian Style (1966), en in die televisiereekse Days of Our Lives (1965) en Mannix (1967).
Suregada boiviniana
Die boom het drie subspesies:
Siyabonga Cwele
Siyabonga Cwele (gebore 3 September 1958) is 'n Suid-Afrikaanse dokter en 'n langdienende lid van die Nasionale Vergadering van Suid-Afrika vir die African National Congress.
Nadat hy reeds verskeie kabinetsposte beklee het, is hy op 22 November 2018 deur president Cyril Ramaphosa as Minister van Binnelandse Sake aangestel, 'n pos wat hy tot 29 Mei 2019 beklee het.
Cunonia rupicola
Cunonia rupicola is 'n struik wat deel is van die Cunoniaceae familie. Die plant is endemies aan Nieu-Kaledonië.
Waterkloof (kloof, Oos-Kaap, lat -32,98, long 25,52)
Die Waterkloof is 'n kloof in die Oos-Kaap, Suid-Afrika.
Rob Davies
Rob Davies is 'n lid van die Nasionale Vergadering van Suid-Afrika vir die African National Congress. Davies was sedert 11 Mei 2009 tot 30 Mei 2019 die Minister van Handel en Nywerheid van Suid-Afrika.
Cunonia varijuga
Cunonia varijuga is 'n struik of 'n boom wat deel is van die Cunoniaceae familie. Die plant is endemies aan Nieu-Kaledonië.
Suregada laurina
Suregada laurina is 'n boom wat aan die familie Euphorbiaceae behoort. Die spesie is endemies aan Madagaskar.
Rodney Dangerfield
Rodney Dangerfield (22 November 1921 – 5 Oktober 2004) was 'n Amerikaanse akteur en skrywer. Hy was bekend vir sy rolle in die rolprente Caddyshack (1980), Easy Money (1983), Back to School (1986), en Rover Dangerfield (1991).
Waterkloof (kloof, Oos-Kaap, lat -33,59, long 23,72)
Die Waterkloof is 'n kloof in die Oos-Kaap, Suid-Afrika.
Lambeosaurus
Lambeosaurus, of die Lambeosourusse ("Lambe se akkedis"), was ’n genus dinosourusse van die familie Hadrosauridae. Hulle het 76 miljoen tot 75 miljoen jaar gelede tydens die Laat Krytperiode in Noord-Amerika voorgekom. Hulle het soms op twee en soms op vier pote geloop en was plantvreters. Hulle het ’n hol kam op die kop gehad wat in die bekendste spesies soos ’n handbyl gelyk het.
Chansonnier
Chansonnier ("liedereboek", afgelei van Frans chanson "lied") is 'n Franse term wat vanaf die 18de eeu gebruiklik geword het om na 'n manuskrip- of gedrukte versameling van Oksitaans-Provensaalse troebadoerliriek (chansons of liedere) te verwys, analoog met die Spaans-Kastiliese cancionero, die Italiaanse canzoniere en die Duitse Liederhandschrift. Chansonniers, wat tussen 1230 en die vroeë 14de eeu saamgestel is (aanvanklik veral in Noord-Italië, later ook in Oksitanië, Noord-Frankryk en Katalonië), vorm die belangrikste laat-Middeleeuse interpretasie van troebadoer- en trouvère-musiek wat op die tydstip van publikasie gewoonlik tussen enkele dekades en rofweg honderd jaar oud was. Die belangrikste chansonniers uit die 13de eeu bevat die monofoniese toonsettings van troebadoer- en trouvère-liriek. In latere kompendia kom ook polifoniese toonsettings voor.
Rhabdastrella globostellata
Rhabdastrella globostellata is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Rhabdastrella en tot die familie Ancorinidae. Die wetenskaplike naam van die spesie is die eerste keer geldig gepubliseer in 1883 deur Carter.
Chansonnier
13de eeuse troebadoer-manuskripte is van die oudste bekende versamelings van Europese liriese digkuns wat in 'n volkstaal geskryf is en die eerstes in Oksitaans wat wêreldlike eerder as religieuse werke bevat. Die groot aantal en verskeidenheid liedere, gereelde wysigings en verbeterings wat daaraan aangebring is, besondere aandag wat aan die verskillende genres en die toeskrywing aan outeurs gegee is, die vertroudheid met die literêre geskiedenis en omvattende, goed deurdagte en sorgvuldig uitgevoerde rubrikasies (handgeskilderde of -geskrewe versierings, aanmerkings of onderstrepings in rooi ink) getuig van die dubbele natuur van chansonniers - as boek, eerder nog as blote kompendium en liederebundel, en as gesogte kunswerk vir versamelaars.
So is dikwels meerdere kopieë of latere goedkoper uitgawes van 'n oorspronklike kodeks vervaardig. Italiaanse en Okitaanse kodekse uit Languedoc, wat ietwat later ontstaan het, het as voorbeeld gedien vir 14de eeuse Italiaanse versamelings van liriese werke en as belangrike bronboeke vir Middeleeuse Italiaanse meesterdigters, insluitende Dante Alighieri en Petrarca. Oksitaanse digkuns en Franse romanses was in die 13de en 14de eeu hoogs gewild in hoofse kringe in Noord-Italië waar hulle prestige en literêre legitimiteit aan 'n selfbewuste adelsklas verskaf het.